cyanic-selkie/wikianc huggingface dataset:
శశి థరూర్
శశి థరూర్‌ భారతదేశానికి చెందిన రాజకీయ నాయకుడు. ఆయన ప్రస్తుతం తిరువనంతపురం ఎంపీగా ఉన్నాడు. భార‌త్, అమెరికాలో శ‌శి థ‌రూర్ విద్యాభ్యాసం జ‌రిగింది. 1978లో ఫ్లెచ‌ర్ స్కూలు ఆఫ్ లా అండ్ డిప్లోమ‌సీ నుంచి పీహెచ్‌డీని పూర్తి చేశాడు. ఐక్యరాజ్య సమితిలో మాజీ ప్ర‌ధాన కార్య‌ద‌ర్శి కోఫీ అన్న‌న్ నేతృత్వంలో శ‌ర‌ణార్థుల కార్య‌క‌ర్త‌గా, శాంతిస్థాప‌కుడిగా, ప‌రిపాల‌న‌వేత్త‌గా ప‌ని చేశాడు. న్యూయార్క్ టైమ్స్‌, ద వాషింగ్ట‌న్ పోస్టు, గార్డియ‌న్ వంటి జాతీయ‌, అంత‌ర్జాతీయ ప‌బ్లికేష‌న్ సంస్థ‌ల‌కు శ‌శి థ‌రూర్ కాల‌మిస్టు, రచ‌యిత‌గా.. న్యూస్‌సీక్ ఇంట‌ర్నేష‌న‌ల్‌కు అకేష‌న‌ల్ కాల‌మిస్టు, భాగ‌స్వామ్య సంపాద‌కుడిగా ఉన్నాడు.
జననం
శశి థరూర్‌ 1956, మార్చి 9న యునైటెడ్ కింగ్డమ్, ఇంగ్లాండ్, లండన్లో చంద్రన్ థరూర్, సులేఖ మీనన్ దంపతులకు జన్మించాడు. ఆయనకు ఇద్దరు చెల్లులు శోభా & స్మిత ఉన్నారు.
రాజకీయ జీవితం
శశి థరూర్ 2009లో తిరువ‌నంతపురం కాంగ్రెస్ అభ్యర్థిగా పోటీచేసి క‌మ్యూనిస్టు పార్టీకి చెందిన పీ.రామ‌చంద్ర‌న్ నాయ‌ర్‌ పై గెలిచి ఎంపీగా 15వ లోక్‌స‌భ‌కు ఎన్నిక‌య్యాడు. ఆయన యూపీఏ హ‌యాంలోని మన్మోహన్ సింగ్ పభుత్వంలో విదేశాంగ శాఖ, మాన‌వ వ‌న‌రుల అభివృద్ధి శాఖ స‌హాయమంత్రిగా పనిచేశాడు. 2014లో తిరువ‌నంత‌పురం నియోజ‌క‌వ‌ర్గం నుంచి కాంగ్రెస్ అభ్యర్థిగా రెండవసారి లోక్‌స‌భ‌కు పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి ఓ. రాజ‌గోపాల్‌పై 15,700 ఓట్ల తేడాతో గెలిచాడు. 2019 పార్లమెంట్ ఎన్నికల్లో కాంగ్రెస్ తరపున తిరువనంతపురం లోక్‌స‌భ స్థానం నుండి పోటీ చేసి బీజేపీ అభ్యర్థి కుమ్మ‌నం రాజశేఖరన్ ను ఓడించి మూడోసారి ఎంపీగా గెలిచాడు.
మూలాలు
వర్గం:కేరళ రాష్ట్ర లోక్‌సభ సభ్యులు వర్గం:కేరళ రాజకీయ నాయకులు వర్గం:కేరళ వ్యక్తులు వర్గం:1956 జననాలు
క్రయోజెనిక్స్
పదార్థాల, వాయువుల అతి తక్కువ ఉష్ణోగ్రత వద్ద వాటి ధర్మాలను అధ్యయనం చేయు శాస్త్రమే క్రయోజెనిక్స్.అతి తక్కువ ఉష్ణోగ్రత వద్ద పదార్థంలోని పరమాణువులు దాదాపు నిశ్చల స్థితికి వస్తాయి, కాబట్టి పదార్థ గట్టిదనాన్ని, విద్యుత్ నిరోధాన్ని, ఉష్ణ వాహక తత్వాన్ని మన అవసరాలకు తగ్గట్టుగా మార్చుకోవచ్చు.
ఎన్ని డిగ్రీల ఉష్ణోగ్రత :
క్రయోజెనిక్స్ ఉష్ణోగ్రతలు సుమారు -150° సెల్సియస్ నుంచి -273° సెల్సియస్ వరకుంటాయి. ఏ పదార్థమైననూ -273° సెల్సియస్ కంటే తగ్గించడం సాధ్యం కాదు, దీన్నే పరమ కనిష్ఠ ఉష్ణోగ్రత అని కూడా అంటారు. కెల్విన్ మాపకంలో ఇది సున్నాకు సమానం
ఉపయోగాలు :
పురోగతి :
ఈ రంగంలోని ప్రముఖ శాస్త్రవేత్తలు :
కామర్ లింగ్ ఓన్స్ Heike Kamerlingh Onnes : 1911 తక్కువ ఉష్ణోగ్రత వద్ద పదార్థ విద్యుత్ నిరోధం పూర్తిగా కోల్పోతుందని కనుగొన్నాడు. ఈ ధర్మాన్నే అతివాహకత్వము (Super Conductivity) అంటారు. ఈ రంగంలో విశేష కృషి చేసినందులకు ఇతనికి 1913 లో భౌతిక శాస్త్రంలో నోబెల్ బహుమతి లభించింది.
వర్గం:భౌతిక శాస్త్రం
లారస్ ల్యాబ్స్
thumb|లారెస్ లాబ్స్ లిమిటెడ్ కంపెనీ లోగో thumb|మందులు లారస్ ల్యాబ్స్ లిమిటెడ్ (Laurus Labs) హైదరాబాదు కు చెందిన ఒక అంతర్జాతీయ (మందుల తయారీ) ఫార్మాస్యూటికల్, బయోటెక్నాలజీ సంస్థ. విశాఖపట్నం, హైదరాబాద్, బెంగళూరు లో మూడు తయారీ యూనిట్లు ఉన్నాయి. డాక్టర్ సత్యనారాయణ చావా స్థాపించిన ఈ ఫార్మా కంపెనీ ఏపీఐలు, కస్టమ్ సింథసిస్, జనరిక్ మందులు, బయోటెక్నాలజీ తయారీపై దృష్టి సాధించింది. లారస్ ల్యాబ్స్ ఏఆర్వీ చికిత్సా రంగంలో ప్రపంచవ్యాప్తంగా పనిచేస్తున్న అంతర్జాతీయ ఫార్మాస్యూటికల్ సంస్థలకు ఎపిఐల మందుల పంపిణీ దారుడు. thumb|లారస్ ల్యాబ్స్ మాన్యుఫ్యాక్చరింగ్ యూనిట్ 3, జేఎన్ పీసీ, పరవాడ, విశాఖపట్నం thumb|లారస్ ల్యాబ్స్ మాన్యుఫాక్చరింగ్ యూనిట్ 1 - జెఎన్ పిసి, పరవాడ, విశాఖపట్నం, [[ఆంధ్రప్రదేశ్]] కోవిడ్ -19  మహమ్మారి ప్రారంభంలో భారీ డిమాండ్ ఉన్న హైడ్రాక్సీక్లోరోక్విన్ టాబ్లెట్లను మార్కెట్ చేయడానికి 2020 మార్చిలో కంపెనీకి యుఎస్ ఫుడ్ అండ్ డ్రగ్ అడ్మినిస్ట్రేషన్ అనుమతి లభించింది. కోవిడ్ -19 నివారణ చికిత్స  క్లినికల్ ట్రయల్స్ కోసం హైడ్రాక్సీ క్లోరోక్విన్ సరఫరా చేస్తామని కంపెనీ ప్రకటించింది. '' హెల్త్ కేర్ కంపెనీగా మాకు మొదట ఔషధాలను సరఫరా చేయాల్సిన బాధ్యత ఉంది. రెండవది మా సహోద్యోగులు, వారి కుటుంబాల ఆరోగ్యాన్ని చూసుకుంటూ మా కర్మాగారాలను ఎలా నడపాలి. మా సహోద్యోగులందరూ  ముందుకు తీసుకెళ్లడానికి చాలా నిజాయితీగా ఉండటం కంపెనీ  అదృష్టం గా ఉన్నదని వ్యవస్థాపకుడు పేర్కొన్నాడు.
చరిత్ర
లారస్ ల్యాబ్స్ లిమిటెడ్  మొదట లారస్ ల్యాబ్స్ ప్రైవేట్ లిమిటెడ్ గా సెప్టెంబర్ 19, 2005 న హైదరాబాదులో కంపెనీల చట్టం, 1956 ప్రకారం ఒక ప్రైవేట్ లిమిటెడ్ కంపెనీగా స్థాపించబడింది. తరువాత కంపెనీని పబ్లిక్ లిమిటెడ్ కంపెనీగా  మర్చి దాని పేరును లారస్ ల్యాబ్స్ లిమిటెడ్ గా మార్చారు. డాక్టర్ సత్యనారాయణ చావా 2007లో లారస్ ల్యాబ్స్ ను ప్రారంభించినప్పుడు  దాదాపు రూ.60 కోట్లు పెట్టుబడితో వ్యాపారం మొదలు పెట్టారు. ఎనిమిదేళ్ల తర్వాత ఈ సంస్థ 2016 ఆర్థిక సంవత్సరం ముగిసేనాటికి రూ.2,000 కోట్ల ఆదాయాన్ని చేరుకునే దిశగా అడుగులు వేస్తోంది.
పరిశోధన - అభివృద్ధి
లారస్ ల్యాబ్స్ భారతదేశంలో  పరిశోధన, అభివృద్ధి ('ఆర్ అండ్ డి') ఆధారిత ఫార్మాస్యూటికల్ కంపెనీ, యాంటీ-రెట్రోవైరల్స్ ('ఎఆర్వి') హెపటైటిస్ సి, ఆంకాలజీ ఎంపిక చేసిన అధిక-వృద్ధి చికిత్సా ప్రాంతాల కోసం జనరిక్ యాక్టివ్ ఫార్మాస్యూటికల్ ఇంగ్రీడియెంట్స్ ('ఎపిఐ') లో  పేరుపొందినది. ఈ సంస్థ ఆంకాలజీ, యాంటీ-ఆస్తమా ఆప్తాల్మాలజీ యాంటీడయాబెటిక్స్ కార్డియోవాస్కులర్ ప్రోటాన్ పంప్ ఇన్హిబిటర్స్ (పిపిఐలు) వంటి ఇతర చికిత్సా రంగాలలో ఎపిఐలను కూడా తయారు చేస్తుంది.అంతేకాకుండా తన ఇంటిగ్రేటెడ్ జనరిక్స్ ఫినిష్డ్ డోస్ ఫామ్స్ ('ఎఫ్డీఎఫ్') వ్యాపారాన్ని పెంచుకోవడంపై దృష్టి సారించింది, దీనిలో గణనీయమైన పెట్టుబడులు పెట్టింది. లారస్ ల్యాబ్స్ నాలుగు వ్యాపార మార్గాల్లో పనిచేస్తుంది అవి  జనరిక్స్ - ఎపిఐ జనరిక్స్ - ఎఫ్డిఎఫ్ సింథసిస్ అండ్ ఇంగ్రీడియెంట్స్. 2005లో ప్రారంభమైనప్పటి నుంచి ఇప్పటి వరకు 59 ఉత్పత్తులను విడుదల చేసింది. ఆస్పెన్ ఫార్మాకేర్ లిమిటెడ్ అరబిందో ఫార్మా లిమిటెడ్, సిప్లా లిమిటెడ్, మైలాన్ లేబొరేటరీస్ లిమిటెడ్, నాట్కో ఫార్మా లిమిటెడ్ ('నాట్కో'), స్ట్రైడ్స్ షాసన్ లిమిటెడ్ మొదలైనవి ప్రధాన వినియోగదారులు  (కస్టమర్లు).
ప్రణాళిక
దేశంలో కొత్త ఔషధాల విక్రయాల కోసం మెజారిటీ భారతీయ ఫార్మా కంపెనీలు తమ అంతర్జాతీయ కంపెనీలతో ఒప్పందం కుదుర్చుకున్నాయి. దీనికి అనుగుణంగా లారస్ ల్యాబ్స్ సంస్థ అభివృద్ధి లో భాగంగా  బెంగళూరుకు చెందిన రిచ్కోర్ లైఫ్సైన్సెస్లో 72.55 శాతం వాటాను రూ.247 కోట్లకు కొనుగోలు చేసేందుకు ఒప్పందం కుదుర్చుకుంది. బయోలాజికల్ డ్రగ్స్ తయారీకి కీలకమైన బయోటెక్ ఉత్పత్తులను రిచ్కోర్ అభివృద్ధి చేసి తయారు చేస్తుంది. ఈ సంస్థ అధునాతన ఆర్ అండ్ డి, తయారీ సౌకర్యాల తో ఉంది ,కాంట్రాక్ట్ పరిశోధన, అభివృద్ధి , తయారీ సేవలను అందించడం ద్వారా కంపెనీలు తమ బయోప్రాసెస్ ను  పెంచడానికి సహాయపడుతుంది. ఈ సంస్థ పెద్ద ఎత్తున కిణ్వ ప్రక్రియ సామర్థ్యాలను కలిగి ఉంది, జంతు మూల ఉచిత రీకాంబినెంట్ ఉత్పత్తులను తయారు చేస్తుంది, వ్యాక్సిన్, ఇన్సులిన్, స్టెమ్ సెల్ ఆధారిత పునరుత్పత్తి మందుల కంపెనీలు జంతు, మానవ రక్తం-ఉత్పన్న ఉత్పత్తులపై ఆధారపడటాన్ని తగ్గించడంలో సహాయపడుతుంది. ప్రత్యామ్నాయ ఆహారాలు, గుడ్డు ప్రోటీన్, ప్రత్యామ్నాయ మాంసం, ప్రత్యామ్నాయ పాల ప్రోటీన్లతో సహా జంతు ఆధారిత ఉత్పత్తులను తయారు చేయడానికి ఖచ్చితమైన కిణ్వ ప్రక్రియ (ఒక రకమైన ఆహార సాంకేతికత) పై దృష్టి పెడుతుంది. సంస్థ  ప్రణాళికలో నిర్లక్ష్యం చేయబడిన వ్యాధులకు  ఉత్పత్తులను, చికిత్సలను తీసుకురావాలనుకుంటోంది. ఇటువంటి ఉత్పత్తులకు  ప్రభుత్వేతర తర సంస్థల (ఎన్ జి ఓ), క్రౌడ్ సోర్సింగ్  వాటి నుండి నిధులు వచ్చే  అవకాశాలు ఉన్నాయని  సంస్థ పేర్కొంటుంది. ఆసియా, అభివృద్ధి చెందుతున్న అంతర్జాతీయ మార్కెట్లకు తీసుకెళ్లగలిగితే ఈ ఉద్దేశ్యం  లాభదాయకమైన వ్యాపారంగా మారే అవకాశం ఉంది" అనిసంస్థ భావిస్తుంది.
అంకురాలలో
నిర్దిష్ట రకాల రక్త క్యాన్సర్లను నయం చేయడానికి స్వదేశీ సిఎఆర్ టి-సెల్ థెరపీని అభివృద్ధి చేస్తున్న ఇండియన్ ఇన్స్టిట్యూట్ ఆఫ్ టెక్నాలజీ ముంబై (ఐఐటి ముంబై)కి చెందిన స్టార్టప్ ఇమ్యునోఅడాప్టివ్ సెల్ థెరపీ ప్రైవేట్ లిమిటెడ్ (ఇమ్యునోఎసిటి) లో లారస్ పెట్టుబడి పెట్టింది.
మూలాలు
వర్గం:జీవ సాంకేతిక విజ్ఞానం వర్గం:మందుల పరిశ్రమలు వర్గం:2005 స్థాపితాలు వర్గం:పరిశ్రమలు వర్గం:తెలంగాణ పరిశ్రమలు వర్గం:సంస్థలు
మండల ప్రజాపరిషత్
మండల ప్రజాపరిషత్ గ్రామీణ ప్రాంతాల స్థానిక స్వపరిపాలన వ్యవస్థ (పంచాయతీ రాజ్) లో క్రింది స్థాయిలో గ్రామ పంచాయతీ కాగా రెండవ స్థాయి అనగా బ్లాకు స్థాయి వ్యవస్థ. ప్రభుత్వ ప్రకటన ద్వారా మండల ప్రజాపరిషత్తులను ఏర్పరుస్తారు. జిల్లా ప్రజాపరిషత్ తో పాటు  మండల ప్రజాపరిషత్తులకు ఎన్నికలు ఆంధ్రప్రదేశ్ రాష్ట్ర ఎన్నికల సంఘం  నిర్వహిస్తుంది. ప్రతి మండలానికి సాధారణంగా ఒక మండల పరిషత్తు వుంటుంది. దీని పరిధిలో 20 నుండి 30 గ్రామ పంచాయతీలు వుంటాయి. వీటి అభివృద్ధికి పనిచేస్తుంది. మండల పరిషత్‌కు పన్నులు విధించే అధికారం లేదు. జిల్లా పరిషత్, రాష్ట్ర ప్రభుత్వాలు కేటాయించిన నిధులను వినియోగిస్తుంది. అభివృద్ధిలో ఒక యూనిట్‌గా గ్రామాల మధ్య సమన్వయానికి కృషిచేస్తుంది.
మండల పరిషత్ లో రెవిన్యూ డిపార్ట్ మెంట్ నుండి తహసీల్ దారు, పంచాయితీరాజ్ డిపార్ట్ మెంట్ నుండి ఎమ్.పి.డి.వో, జిల్లా పరిషత్తు సభ్యుడు,  మండల పరిషత్ ప్రాదేశిక నియోజకవర్గ సభ్యులు (ఎమ్.పి.టి.సి (MPTC))  ఉంటారు. దీనికి అధ్యక్షత మండల్ పరిషత్ అధ్యక్షుడిగా ఎన్నికైన ఎమ్.పి.టి.సి (MPTC) నిర్వహిస్తారు.
మండల పరిషత్ విధులు
right|thumb|దేవరపల్లి, పర్చూరు మండలం, ప్రాథమిక పాఠశాల
మండల పరిషత్ ఆర్థిక వనరులు
1994 ఆంధ్రప్రదేశ్ పంచాయతీ రాజ్ చట్టము లోని సెక్షన్ 172 మండల పరిషత్తు ఆదాయ-వ్యయాలను వివరిస్తుంది.
మండల పరిషత్తు నిర్మాణం
ప్రత్యక్ష ఎన్నికల ద్వారా సభ్యులను ఎన్నుకోటానికి మండలాన్ని కొన్ని ప్రాదేశిక నియోజక వర్గాలుగా విభజిస్తారు. వీరిని ఎంపిటిసి (Mandal Parishad Territorial Constituency : MPTC) సభ్యులంటారు. రాజకీయ పార్టీలు అభ్యర్థులను నిలబెట్టవచ్చు. షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది. వీరి పదవీకాలం 5 సంవత్సరాలు. వీరితో పాటు, మండలానికి ప్రాతినిధ్యం వహించే విధానసభ, లోక్‌సభ సభ్యులు, మండలంలో నివాసముంటున్న రాజ్యసభ సభ్యులు, అల్ప సంఖ్యాక వర్గాలకు చెందిన సభచే ఆహ్వానించబడిన (కో ఆప్టెడ్) వారు సభ్యులుగా వుంటారు. సమావేశాలకు శాశ్వత ఆహ్వానితులు: జిల్లా కలెక్టర్, మండల పరిధిలో గ్రామ పంచాయతీ సర్పంచ్ లు, మండల పరిధిలో మార్కెటింగ్ కమిటీ అధ్యక్షులు. వీరికి సమావేశాలలో ఓటు హక్కు లేదు.
మండల పరిషత్ అభివృద్ధి అధికారి
మండలంలో ముఖ్య కార్యనిర్వాహక అధికారిని మండల అభివృద్ధి అధికారి (ఎమ్పిడివో)(Mandal Parishad Development Officer(MPDO)అంటారు. మండల పరిషత్తు నిర్ణయాలను అమలు పరచటం, ఈ అధికారి విధి. మండలంలోని ప్రభుత్వ సిబ్బందికి నాయకత్వం వహిస్తారు. ఆయితే రెవిన్యూ విభాగానికి, మండల రెవిన్యూ అధికారి అధిపతిగా వుంటారు.
మండల స్థాయి సంఘాలు
ప్రతి మండల పరిషత్తులో మూడు స్థాయి సంఘాలు ఏర్పాటుచేయాలి. వీటిలో సహజ వనరులు, మానవ వనరులు, మౌలిక వసతులకు సంబంధించి కమిటీలు ఉంటాయి. సహజ వనరుల కమిటీలో వ్యవసాయం, పశుపోషణ, మత్య్స పరిశ్రమ, రక్షిత మంచినీరు, వాటర్‌షెడ్లు తదితర అంశాలు ఉంటాయి. దీనికి ఎంపీపీ అధ్యక్షుడిగా వ్యవహరిస్తారు. మౌలిక వసతుల కమిటీలో రోడ్లు, మురికి కాలువలు, కల్వర్టులు తదితరమైనవి ఉంటాయి. ఈ కమిటీకి మండల ఉపాధ్యక్షుడు బాధ్యులుగా ఉంటారు. ఇక మానవ వనరుల కమిటీలో విద్య, ఆరోగ్యం, పారిశుద్ధ్యం, ఎస్సీ, ఎస్టీ, బీసీల సంక్షేమం, శిశు, మహిళ, వికలాంగ, వృద్ధుల సంక్షేమం వగైరా ఉంటాయి. ఈ కమిటీకి మండల ప్రాదేశిక నియోజకవర్గంనుంచి ఎన్నికైన మహిళా సభ్యురాలు ఛైర్‌ పర్సన్‌గా వ్యవహరిస్తారు. ఈ మూడు కమిటీలకు ఎంపీడీవో కన్వీనర్‌గా వ్యవహరించాలి. జిల్లా పరిషత్తు పాలన మాదిరిగానే మండల పరిషత్తుల్లోనూ స్థాయీ సంఘాలను ఏర్పాటు చెయ్యాలన్న ఆలోచనతో ప్రభుత్వం 2008లో 148 జీవో జారీచేసింది. స్థాయి సంఘాల ఏర్పాటు ద్వారా మండలంలో జరిగే అభివృద్ధి, సంక్షేమ కార్యక్రమాలను సమీక్షించి, ఆదాయ మార్గాలను అన్వేషించి, వనరులను సమీకరించుకోవాలన్నది ఉద్దేశం.
కుక్కరహళ్ళి సరస్సు
కుక్కరహళ్లి సరస్సు కర్ణాటక లోని మైసూర్ నగరం నడిబొడ్డున ఉంది. మైసూరు రాజవంశానికి చెందిన ముమ్మాడి కృష్ణరాజ వడయార్ (1794-1868) నగరం వెలుపల సుమారు 4000 హెక్టార్ల (10,000 ఎకరాల) భూమికి సాగునీటిని అందించడానికి 1864 సంవత్సరంలో  ఈ సరస్సును సృష్టించాడు. అప్పట్లో ఈ సరస్సు మైసూర్ నగరానికి నీటి సరఫరా వనరుగా ఉండేది, అయితే కొన్ని సంవత్సరాలుగా మురుగునీరు, అధిక భూ ఆక్రమణలు వంటి వాటి వలన సరస్సు దీన స్థితికి చేరింది. సరస్సు చుట్టుపక్కల 4.5 కిమీ నడక మార్గం ఉంది. సందర్శకులు కూర్చుని, విశ్రాంతి తీసుకోవడానికి, సరస్సు సుందరమైన దృశ్యాలను ఆస్వాదించడానికి రాతి బెంచీలు సరస్సు చుట్టూ అమర్చబడ్డాయి.
ప్రత్యేకత
బర్డ్ లైఫ్ ఇంటర్నేషనల్ అనే సంస్థ కర్ణాటక రాష్ట్రంలోని 38 ముఖ్యమైన పక్షి ప్రాంతాల (IBAs) జాబితాలో కుక్కరహళ్లి సరస్సుని చేర్చింది. ఈ సరస్సు మైసూర్ సిటీ రైల్వే స్టేషన్ నుండి 3 కిమీ (1.9 మైళ్ళు) దూరంలో ఉంది.
విస్తీర్ణం
ఈ సరస్సు 414 చదరపు కిలోమీటర్ల (160 చదరపు మైళ్ళు) కంటే ఎక్కువ పరీవాహక ప్రాంతాన్ని కలిగి ఉంది. సరస్సు 'J' ఆకారంలో ఉంది. సరస్సు గరిష్ట లోతు 5 మీటర్లు(16 అడుగులు) ఉంది.
అభివృద్ధి
1981-2001 కాలంలో చేపట్టిన అధ్యయనం సరస్సు క్షీణిస్తున్న స్థితిలో ఉన్నట్లు, పునరుద్ధరించడానికి చర్యలు అవసరమని నిర్ధారించింది. మైసూర్ విశ్వవిద్యాలయం, మైసూర్ పౌర వేదికలు వంటివి సరస్సును రక్షించడానికి ప్రయత్నాలు చేస్తున్నాయి.
పక్షులు
ప్రకృతి శాస్త్రవేత్తల ప్రకారం, దాదాపు 176 జాతుల పక్షులు (వాటిలో ఎక్కువ సంఖ్యలో వలస పక్షులు, సైబీరియా నుండి వచ్చిన పక్షులు) 10,000 నుండి 15,000 వరకు శీతాకాలంలో ఈ సరస్సును సందర్శిస్తాయి. ఈ మధ్య కాలంలో సరస్సులో కాలుష్యం ఎక్కువ కావడంతో సరస్సును సందర్శించే పక్షుల సంఖ్య గణనీయంగా తగ్గింది. ఇప్పుడు, సరస్సును సందర్శించే పక్షుల సంఖ్య దాదాపు 2,000 కి తగ్గింది. ఇప్పుడు సరస్సు దగ్గర స్పాట్-బిల్ పెలికాన్స్, చిన్న కార్మోరెంట్, పెయింట్ క్రేన్స్, ఓపెన్‌బిల్ క్రేన్స్, యురేషియన్ స్పూన్‌బిల్స్, నైట్ హెరాన్స్, ఓరియంటల్ డార్టర్స్ వంటి పక్షులు కనిపిస్తాయి.
మూలాలు
వర్గం:సరస్సులు వర్గం:నీటి వనరులు వర్గం:కర్ణాటక వర్గం:కర్ణాటక చారిత్రిక ప్రదేశాలు వర్గం:మైసూరు
ఆనందరాజ్
ఆనందరాజ్ పుదుచ్చేరిలో పుట్టి పెరిగాడు. తండ్రి ఒక వ్యాపారి. చదువు అయిపోయిన తర్వాత ఆనందరాజ్ ఓ పోలీస్ ఆఫీసర్ కావాలని కోరిక. కానీ ఆనందరాజ్ కి మాత్రం సినిమాలంటే మక్కువ. కుటుంబ సభ్యులు కూడా ప్రోత్సహించారు. దాంతో ఆయన చెన్నైలోని ఎంజీఆర్ ప్రభుత్వ నటనా శిక్షణా సంస్థలో చేరాడు. ప్రముఖ కన్నడ నటుడు శివ రాజ్ కుమార్ అతని సహాధ్యాయి.
శిక్షణ పూర్తయిన వెంటనే అవకాశాలు వస్తాయనుకున్నాడు కానీ అందుకు కష్టపడాల్సి వచ్చింది. 1988లో వచ్చిన ఒరువర్ వాళుం ఆలయం అనే సినిమాతో తన ప్రస్థానం ప్రారంభించాడు. ప్రభు, శివకుమార్ ప్రధాన పాత్రలు పోషించిన ఆ సినిమాలో ఆనందరాజ్ ఓ విలన్ పాత్ర పోషించాడు. తరువాత ఉరిమై గీతమ్ అనే సినిమాలో నటించాడు. ఇవి రెండు మంచి విజయాన్ని సాధించాయి. పి.వాసు దర్శకత్వం వహించిన ఎన్ తంగచ్చి పడిచవా అనే సినిమా మంచి బ్రేక్ నిచ్చింది. తరువాత అప్పటి ప్రముఖ కథానాయకులైన రజనీకాంత్, విజయకాంత్, శరత్ కుమార్, మమ్ముట్టి, చిరంజీవి, బాలక్రిష్ణ, విజయ్ లాంటి వారి పక్కన ప్రతినాయకుడిగా నటించాడు.
తెలుగు సినిమాలు
గ్యాంగ్ లీడర్, సూర్యవంశం లాంటి సినిమాల్లో ప్రతినాయక పాత్రలతో తెలుగు ప్రేక్షకులకి సుపరిచితుడు.
మూలాలు
వర్గం:తమిళ నటులు
కె. గంగవరం మండలం
'''కె. గంగవరం మండలం''', ఆంధ్రప్రదేశ్ రాష్ట్రంలోని కోనసీమ జిల్లాకు చెందిన ఒక మండలం..
గణాంకాలు
2011 భారత జనగణన గణాంకాల ప్రకారం మండల జనాభా- మొత్తం 63,013 - పురుషులు 31,835 - స్త్రీలు 31,178
అద్బుతమైన ఘట్టం
మండలం మొట్టమొదటిగా సుందరపల్లి గ్రామంలో 1955 లో నిర్మించబడ్డ మొదటి జిల్లా పరిషత్ ఉన్నత పాఠశాల ఆ గ్రామానికి గర్వకారణం, 5 వ తరగతి నుంచి 10 వ తరగతి వరకు ఉన్నందున చుట్టుపక్కల గ్రామాలు నుంచి ఊడిమూడి, మల్లవరం, కొత్తకోట మొదలగు గ్రామాల నుంచి చాలా మంది విద్యార్థులు ఆదారపడి చదువుకుంటారు.
తెలుగువారు పలికే ఉర్దూ పదాలు
thumb|ఉర్దూ అక్షరమాల. (నస్తలీఖ్ అక్షరాలలో) తెలుగు వారు పలికే ఉర్దూ పదాలు :
తెలుగు భాషలో ఎన్నో సంస్కృత, ఆంగ్ల, ఉర్దూ, పార్శీ భాషల పదాలు దర్శనమిస్తుంటాయి. కుతుబ్ షాహీలు పాలనలో ఊర్దూ అధికార భాషగా చలమణీ అయిన కాలం (క్రీశ 1518-1687) లొనూ,  ఆ తరువాత బ్రిటిష్ పాలనలోనూ (క్రీశ 1947 వరకు) ఈ అన్య దేశ్య పదాలు క్రమక్రమంగా తెలుగులోకి ప్రవేశించాయి. ఈ పదలను దాదాపు పూర్తిగా కలుపుకొని భాష సుసంపన్నమయ్యింది. ఈ దృష్ట్యా చూచినప్పుడు తెలుగు భాషలోకి పదాలు ఎంత సులువుగా ఇమిడి పోగలవన్నది అర్థమవుతుంది. సంస్కృత, ఆంగ్ల పదాలు మన దైనందిన జీవితంలో ఎన్నో వాడబడుతున్నాయి. అయితే తెలుగులో ఉపయోగించబడేవి కొన్ని పదాలు ఉర్దూ పదాలని మాత్రం వాడుకరులకు తెలియకపోవొచ్చు. శ్రీనాథుడు,త్యాగరాజు వంటి వాళ్ళు కూడా ఉర్దూపదజాలాన్ని ప్రయోగించారని ఈ రొజు మనకి తెలుసుతున్నది. శ్రీకృష్ణదేవరాయలకు తెలిసిన భాషల్లో ఉర్దూ ఒకటని చరిత్రల ద్వారా తెలియవస్తున్నది. ఈ ఉర్దూపదాల ఉన్న తెలుగు పదాల్ని చంపేసి పాదుకున్నవి కాక కొన్ని సార్లు తెలుగులో లేని వ్యక్తీకరణల్ని అవి అందించాయి. ఆ విధంగా అవి కొన్ని అభివ్యక్తి-శూన్యాల్ని సముచితంగా భర్తీ చేశాయి.
అ
అసలు, అంగరకా, అంగరేకు, అంగిక, అంగీ, అంగుస్తాను, అంగూరు, అంరు, అండ, అందాజు, అందేషా, అంబారము, అంబారి, అకరం, అకస్వారీ, అకీకత్‌, అక్కసరి, అక్కసు, అక్షాయి, అగాదు, ఆగావు, అజా, అజమాయిషీ, ఆటకాయించు, ఆఠావణీబంట్రోతు, అఠ్వాడ, అడ్డా, అడతి, అడితి, అడిసాటా, అతలషు, అత్తరు, అదాపరచు, అదాలతు, అదావత్‌, అనీం అపరంజి, అబ్వాబు, అభిని, అమలు, అమాంతము, అమాదినుసు, అమానతు, అమానీ, అమానుదస్తు, అమీనా, అమ్రాయి, అయబు, అయిటవేజు, అర్జీ, అర్జు, అలంగము, అలకీహిసాబు, అలగా, అలాదా, అలాహిదా, అలామతు కర్ర, అల్కీ, అల్జి, అల్మార, అలమారు, అల్లీసకర్ర, ఆవాజా,అవుతు, అవుతుఖానా, అవ్వల్‌, అవ్వాయిచువ్వలు, అసలు, అస్తరు, అహలెకారులు, అహషాంబంట్రోతులు.
ఆ
ఆఖరు, ఆజుబాజు, ఆజమాయిషీ, ఆబాదు, ఆబాలు, ఆబ్కారీ, ఆమిషము, ఆమీను, ఆరిందా, ఆలుగ్డ, ఆవర్జా, ఆసరా, ఆసామీ, ఆసాయము, ఆసోదా,
ఇ
ఇక్తియారు, ఇజారా, ఇజారు, ఇనాము, ఇరుసాలు, ఇర్సాలు ఇలాకా, ఇస్తిమిరారి, ఇస్తిరి, ఇస్తిహారు,
ఉ
ఉజాడ, ఉజయబోడ, ఉఠావుఠి, ఉడయించు, ఉద్దారి, ఉపరిరయితు, ఉమేదు (ఉమేజు), ఉల్టా,ఉరుసు
ఏ
ఏకరారు
ఓ
ఓకు
క
కంకర, కంగాళీ, కంగోరీ, కచేరీ, కచ్చా, కజ్జా, కదపా, కదము, కదీము, కబాతుకోడి, కబాయీ, కబురు, కబేలా, కమాను, కమామిషు, కమ్మీచేయ, కరారు, కరుబూజుపండు, కలాలు, కలేజా (ఖలేజా), ఖానా, కళాయి, కళాసి, కవాతు, కసరత్తు, కసాయి, కసుబా, కాగితము, కాజీ, కాతా, కామందు, కాయము, కాయిలా, కారాేనా, కాళీ, కాసా, కితాబు(ఖితాబు), కిఫాయతు, కిమ్మత్తు, కిరాయి, కిలాడి (ఖిలాడి), కిస్తీ, కిస్తు, కుంజడ, కుంజరి, కుందా, కుంబీ, కుడతా, కుడితినీ, కుమ్మకు, కురింజ, కురిచీ, కుల్లాయి, కుశాలు కుస్తీ, కుషీ, (ఖుషీ) కూజా, కూనీ (ఖూనీ) కేపు, కైదీ (ఖైదీ), కైఫియ్యతు, కైరి, కైలు, కొజ్జా, కొఠీ, కొత్వాలు, కొర్నా (కొర్నాసిగండు), కౌలు (కవులు), కల్లిబొల్లి లేదా తెలంగాణా లో అయితే కల్లివిల్లి (ఖల్బలీ),
ఖ
ఖజానా, ఖరాగా, ఖరారా (ఖరారు), ఖరీదు, ఖర్చు, ఖసిచేయు, ఖామందు, ఖాయము, ఖాయిదా, ఖాళీ (కాళీ), ఖాసా, ఖిల్లా, ఖుద్దున, ఖులాసా (కులసా) ఖైది (ఖైదు)
గ
గప్చిప్పు, గప్పాలు, గమ్మత్తు, గయాళీ, గలబ, గల్లా, గల్లీ, గస్లీ, గాగరా, గాడు, గాబరా, గిరాకీ, గుంజాయిషీ, గుజరానీ, గుజరాయించు, గుజర, గుజిలి, గుజస్తీ, గుత్తేదారు, గుబారు, గుమాస్తా, గులాబి, గులాము, గైరు, గైరుహాజరు, గోడ, గోండు, గోరీ, గోలీ, గోషా, గోష్వారా, ఝతత
చ
చర్చ, చలాకి, చలానా, చలామణీ చాందినీ, చాకిరీ, చాకు, చిరునామా, చెలామణి, చందా, చందుకా, చోపుదారు, చౌదరి, చౌరాస్తా, ఛాపా, ఛావు,
జ
జంజీరు, జంపఖానా, జంబుఖానా, జనాభా, జనానా, జమాదారుడు, జరిమానా, జవాబు, జవాహిరి, జాగ, జాగీరు, జాబు, జాబితా, జాటి,జరీ (చీరలు), జారీ, జాస్తి, జిరాయితీ, జిల్లా, జిల్లేదారుడు, జెండ, జేబు, జేరుబందు, జట్టీ, జప్తీ, జమ, జమీను, జమీందారు, జముజాలి, జరబాజు, జరీ, జరూరు, జాబితా, జామీను, జుబ్బా, జుమలా, జుల్మానా, జోడ, జోడు, జోరు,
ట
టపా, టలాయించు, టటాకీ, రాణా,
డ
డలాయతు, డల్లీ, డవాలీ, డులా, డోలి,
త
తండేలు, తకరారు, తగాదా, తనఖా, తనిఖీ, తప్సీలు, తబ్దీలు, తరందారీ, తరద్దూదు, తరహా, తరీఖు, తర్జుమా, తవాయి, తస్రపు (తసరబు), తహశ్శీలు, తాకీదు, తాజా, తారీఖు, తాలూకా, తాలూకు, తాళాబందు, తివాసీ (తివాచి), తీరువ, తీరువజాస్తి, తుపాను, తైనాతీ, తోపరా,
ద
దంగా, దగా, దగుల్బాజీ, దఫా, దబాయించు, దబేనా, దమదమా, దమ్మిడు, దరఖాస్తు, దరిమిలాసు, దరియాప్తు, దరుజు, దరోబస్తు, దర్జా, దర్జీ, దర్బారు, దర్యాప్తు, దలాలీ, దవుడు (దౌడు), దస్తీ, దాఖలు, దాణా, దామాషా, దారోగా, దాల్చిని, దాళా, దావా, దినుసు, దిమాకు, దిటవాణము, దివాలా, దివాలాకోరు, దుకాణము, దుప్పటి, దుబారా, దుబాసీ, దురాయీ, దుర్భిణి, దేవిడు, దౌడు, దౌలత్తు,
ధ
ధూకళి,
న
నంజ (నంజి), నకలు, నకషా, నకీబు, నక్కీ, సఖరా, నగదు, నగారా, నగీషీ, నజరానా, నఫరు, నఫరు జామీను, నఫా (సభా), నమూదు (నమోదు), నమూనా (నమోనా), నమ్మకు, నవరసు, నవారు, నవుకరీ (నౌకరీ), నవుకరు, నాగా, నాజరు, నాకు, నాడ, నాదూరు, నామోషి, నారింజ, నిఘా, నిరుకు, నిలీను, నిశాని, నిషా, నిషిందా, నిసబు, నెజా, నౌబత్తు,
ప
పంఖా, పంచాయితీ, పకాళి, పకోడి, పచారు, పజీతి, పటాకి, పట్కా, పట్కారు, పట్టా, పట్టీ,పత్తా, పత్తాపరంజు, పరకాళా,పరాకు, గుడ్డ, పరగణా, ఫర్మానా, పరవా, పరారీ, పలాన, పల్టీ, పసందు, పస్తాయించు, పాంజేబు, పాజీ, పాపాచి, పాపోసు, పాయకట్టు. పాయకారీ, పాయమాలీ, పాయిఖానా, పారా, పారీఖత్తు, పాలకి (పల్లకి) పావు, పావులా, పిచాడు, పిచ్చికారు, పితూరీ, పీరు, పిరుసుడి, పుంజనేల, పుకారు, పులావు, పుసలాయించు, పూచీ, పూరా, పేరస్తు, పేషిగీ, పేషి, పేష్కషు, పేష్కారు, పైజారు, పైమాయిషీ, పైలుమాను, ఫైసలా, పోరంబోకు, పోచాయించు, పోంచావణి, పోస్తకాయ, పళిలిజు,
ఫ
ఫకీరు, ఫక్తు, ఫయిసలా, ఫర్మానా, ఫలానా, ఫసలీ, షాయిదా, ఫిరాయించు, ఫిర్యాదు, ఫక్కీ
బ
బంగ్లా, బంగి (భంగి) బంజారి, బంజరు బందోబస్తు, బకాయి, బజంత్రీ (భజంత్రీ), బట్టువాసంచి, బట్వాడ, బడ, బడాయి, బత్తీస, బత్తెము (భత్తెము). బదిలి, బనాతు (బణాతు), బసాయించు,బయాన, బర్తరపు, బరమా, బరాబరి, బరాబరిక, బస్తా బస్తీ, బహద్ధర్‌ (బహద్దూర్‌), బాకా, బాకీ, బాకూ, బాజా, బాజారు, బాజు, బాజుబందు,బాతాఖానీ, బాతు, బాదము, బాపతు, బారా, బాలీసు, బావుటా, బావుడోరు, బిచానా, బిడయించు, బినామీ, బిబ్చీ, బిల్మక్తా, బిసాతు, బస్తీ, బీమా, బుంగ, బురకా, బురుజు, బులాకీ, బూబు, బూర్నీసు, బేగి, బేజరూరు, బేజారు, బేపరాకు, బేబాకి, బేమరమ్మతు, బేరీజు, బేవారసు, బేషకు, బేషు (బేషు), బేసరి, బోణి, బోనాంపెట్టె, బోషాణం, బరవాసా, బాట (బాట),
భ
భర్తీ, భేటీ, భోగట్టా, భరోసా, భాజాప్త
మ
మంరు, మండు, మకాము, మక్తా, మఖమలు, మగ్దూరు, మజిలీ, మజ్కారు, మజుబూతు, మజుమూను, మరి, మ్దరు, మజా, మజాకా, మతలబు, మతాబు, మతించు, మద్ధతు, మిన్నా, మన్న, మరమ్మతు, మర్తబు, మలాము (టమొలాము), టమొహమల్‌, మల్పూవు, మషాకత్తు, మషాలు, మషాల్జీ, మసాలా, మసీదు, మహజరు, మహస్సూలు, (మసూలు), మాజీ, మాపుచేయు, మామూలు, మారీఫత్తు, మాలీసు, మింజుమల, మిజాజు (మీజాదు), మిఠాయి, మినహా, మిరాసీ, ముక్తసరు, ముక్త్యారు, ముగ్దరు, ముచ్చివాడు, ముచ్చలికా, ముఠా, ముదరా, (ముజరా), ముద్దతు, ముద్దాయి, మునసబు, మునిషీ, ముభావము, మురబ్బా, ముల్కీ, ముసద్దీ, ముసనాబు, ముసల్మాను, ముస్తాబు, ముసాయిదా, ముస్తీదు, మెహదా, మెహనతు, మొస్తరు,.
య
యకాయకి (ఎకాయెకి), యదాస్తు, యునాని,
ర
రకము, రజా, రద్దు, రద్దీ, రప్పు, రయితు (రైతు), రవాణా, రవేసు (రవీసు), రస్తా, రస్తు, రహదారీ (రాదారి), రాజీనామా, రాయితీ, రివాజు, రుజువు, రుమాలు, రుమాలు, రుసుము, రేవల్చిని, రొట్టె, రోజు, రోదా, రౌతు, రొఖ్ఖము.
వ
వకాలతు, వకీలు, వగైరా, వజా, వజీరు, వర్దీ, వసూలు, వస్తాదు, వహవ్వా, వాకబు, వాజివీ, వాపసు, వాయిదా, వారసుడు, వారీ, వారీనామా, విలియా, వేరియా, వేలము (వేలాము), వేలంపాట,
శ
శాబాసు (సెబాసు), శాయి, శాయిరు (సాయిరు), శాల్తి, శాలువ, శకస్తు శికా, శిస్తు, విస్సాల, శెటమ్మె (సెటమ్మె), శేరు (సేరు),
ష
షరతు, షరా, షరాబు, షహా, షికారీ, షికారు, షుమారు,
స
సంజాయిషీ, సందుగు, సకాలాతు, సక్తుచేయు, సగటు, సగతు, సగలాతు, సజావు, సజ్జనకోల, సదరు (సదరహీ), సన్‌వారు, సన్నదు, సన్నాయి, సన్నీ, సఫేదా, సబబు, నబరు, నబురు, సబ్జా, నబ్నివీను, సముద్దారుడు, సరంగు, సరంజామ, సరదా, సర్దారు, సరకు, సరేసు, సర్కారు, సలహా, సలాము, సలిగ, సవాలు, సాంబా, సాకీన్‌, సాబా, సాదరు, సాదర్వారీ, సాదా, సాపు (సాపు), సాబకు, హుకుం, సామాను, సాలస్త్రీ, సాలు, సాలాబాదుగా, సాలీనా, సాలు బస్సాలు, సాళవా,దాళవా, సాహెబు, సిద్దీ, సిపాయి, సిరా, సిబ్బంది, సిలువ, సిసలు, సిస్తు, సిస్సాల, సీదా, సీసా, సుకారి, సుక్కాను (చుక్కాని), సునామణి (సుణామణీ), సున్నతి, సుమారు, సురమా, సుల్తాను, సుసారము, సుస్తీ, సెల్లా, సోకు (శౌక్), సోగ్గాడు, సోదా (సౌదా),
హ
హంగామి, హండ, హంసాయి, హకీకత్తు, హక్కసు, హక్కు, హజారము, (అజారము), హద్దు, హటమేషా, హయాము, హరామి, హర్కారా, హల్కా (అల్కి), హటవేలి, హాజరు, హమీతకావి, హాలు, హాలుసాలు, హశ్శీలు (హసీలు), హిజారు (ఇజారు), హుండు, హుకుము, హుజారు, హుటా హుటిన, హురుమంజి, హురుమత్తు, హుషారు (ఉషారు), హేజీబు, హైరానా (హైరాను), హోదా, హోదా (హవుదా), హవుసు, హవుసుకాడు, హసుతోట.
ఇవీ చూడండి
"తెలుగుపై ఉర్దూ పారశీకముల ప్రభావము" అనే పుస్తకంలో గోపాల కృష్ణారావు ఉరుదూ పారశీకములందు అరబీ భాష నుండి పెక్కు పదములు ప్రవేశించినవి. కనుక పరోక్షముగా అరబీ పదములు కూడ తెలుగులో చేరినవనుట నిశ్చయము అన్నారు.
మూలాలు
వర్గం:తెలుగు-ఉర్దూ భాషాసంబంధాలు
సోమయాజులు
సోమయాజులు తెలుగు వారిలో కొందరి పేరు.
నాగభైరువారి పాలెం
(గుంటూరు జిల్లా చిలకలూరిపేట మండలంలో గూడా నాగభైరవవారిపాలెం ఉంది.) నాగభైరవవారి పాలెం గుంటూరు జిల్లా పెదనందిపాడు మండలం లోని రెవెన్యూయేతర గ్రామం.
గ్రామ పంచాయతీ
ఈ గ్రామ పంచాయతీలో, 2 వార్డులూ, 500 మంది ఓటర్లూ ఉన్నారు. గ్రామంలో సగభాగం పెదనందిపాడు మండలం, ఉప్పలపాడు గ్రామపంచాయతీ కింద, గుంటూరు శాసనసభా పరిధిలోనూ, గుంటూరు పార్లమెంటు పరిధిలోకీ వస్తుంది. మిగతా సగభాగం, చిలకలూరిపేట మండలంలోని గొట్టిపాడు గ్రామ పంచాయతీ కింద, నరసరావుపేట శాసనసభ పరిధిలోకీ, నరసరావుపేట పార్లమెంటు పరిధిలోకీ వస్తుంది.
ప్రధానపంటలు
వరి, అపరాలు, కూరగాయలు
ప్రధాన వృత్తులు
వ్యవసాయం
మూలాలు
వర్గం:పెదనందిపాడు మండలం లోని రెవిన్యూయేతర గ్రామాలు
వేదాంతం వెంకట నాగ చలపతిరావు
వేదాంతం వెంకట నాగ చలపతిరావు కూచిపూడి నాట్యాచార్యుడు. ఆయన కూచిపూడి కళానికేతన్‌ వ్యవస్థాపకులు. తెలుగు వారికి సొంతమైన 'కూచిపూడి యక్షగానం' కళను మొట్టమొదటిసారిగా ఇతర దేశాలలో ప్రదర్శించారు. 'జయతే కూచిపూడి' పేరుతో 9 దేశాలలో 14 ప్రదర్శనలు ఇచ్చారు. ఆంధ్రప్రదేశ్‌ నుంచి 13 మంది, తెలంగాణ రాష్ట్రం నుంచి 12 మంది కళాకారులు ఈ బృందంలో ఉన్నారు.
జివిత విశేషాలు
ఆయన తన ఐదేళ్ళ వయసు నుండి నాట్యశాస్త్రంపై మక్కువ పెంచుకున్నాడు. ఆయన తండ్రి వేదాంతం రత్తయ్య శర్మ ఆయనను కూచిపూడి యక్షగాన సాంప్రదాయ కళాకారునిగా మలిచారు. ఆయన యక్షగానంలో స్త్రీపాత్రలతో కూడా ప్రదర్శనలిచ్చేవాడు. ఆయన తన చిన్నాన్నలైన వేదాంతం రాఘవయ్య, వేదాంతం రాధేశ్యాం, ప్రముఖ నాట్యాచార్యుడు వెంపటి చినసత్యం, వేదాంతం సత్యనారాయణ శర్మల నుండి ప్రశంసలు పొందాడు. ఆయన శ్రీ పొట్టి శ్రీరాములు తెలుగు విశ్వవిద్యాలయం నుంది పోస్టు గ్రాడ్యుయేట్ డిగ్రీని పొందాడు.
ఆయన స్త్రీవేషంలో ప్రదర్శనలతో అధ్బుతంగా ప్రేక్షకులను రంజింపజేస్తారు. స్త్రీలలా విన్యాసం, నడక, కంఠమాధుర్యం, సంజ్ఞలు, అభినయం ప్రదర్శనలో ఆకర్షిస్తాయి.
ఇతర లింకులు
వర్గం:కూచిపూడి నృత్య కళాకారులు వర్గం:జీవిస్తున్న ప్రజలు
వృత్రాసురుడు
శుకుడు పరీక్షిత్తు మహారాజుకి మహాభాగవత కథను వివరిస్తూ గురువు ప్రాశస్త్యం చెబుతూ వృత్రాసుర వృత్తాంతాన్ని వివరిస్తాడు. ఈ వృత్తాంతం భాగవతంలో షష్టస్కందములో వివరించబడుతుంది.
ఇంద్రుడు సభ - ఇంద్రుడు బృహస్పతిని ఉపేక్షించుట
thumb|వృత్రాసుర వథ ఒకరోజు ఇంద్రుడు సభ తీర్చి ఉండగా దేవతల గురువు అయిన బృహస్పతి అక్కడకు వస్తాడు. అందరి వద్ద పూజలు అందుకొంటున్న ఇంద్రుడు తన గురువు వస్తే లేచి గౌరవించకుండా ఉదాసీనంగా ఉంటాడు. ఆ విధంగా అగౌరవించబడ్డ బృహస్పతి ఖిన్నుడై తన గృహానికి వెళ్తాడు. ఆ తరువాత ఇంద్రుడు తాను చేసిన తప్పును గ్రహించి బృహస్పతి ఇంటికి బయలుదేరుతాడు. ఇంద్రుడు తన ఇంటికి వస్తున్నాడని గ్రహించి బృహస్పతి ఇంద్రునికి కనిపించకుండా అంతర్థానమౌతాడు. ఇంద్రునికి బృహస్పతి అనుగ్రహం తప్పిందని అసురులకు తెలిసి, అసురులు శుక్రాచార్యుల అనుగ్రహంతో యుద్ధం ప్రకటించి ఇంద్రాదులను ఓడించి స్వర్గం నుండి తరుముతారు. అప్పుడు ఇంద్రుడు ఏమి చేయాలో తోచక బ్రహ్మవద్దకు వెళ్ళి జరిగిన వృత్తాంతం చెబుతాడు.
రాక్షసులు స్వర్గాన్ని అధిరోహించుట-ఇంద్రుడు బ్రహ్మ వద్దకు వెళ్ళుట-బ్రహ్మ విశ్వరూపుని గురువుగా అర్థించమని సూచించుట
అప్పుడు బ్రహ్మ విషయాన్ని గ్రహించి ఇంద్రునితో వారికి గురువు అవసరం ఉందని చెప్పి, త్వష్ట ప్రజాపతి కుమారుడైన విశ్వరూపుని వద్దకు వెళ్ళి గురువుగా ఉండమని అర్థించమని చెబుతాడు. విశ్వరూపుడు చాల పిన్నవయస్సులో ఎన్నో యాగాలు చేసి బ్రహ్మజ్ఞానాన్ని సంపాదించాడు. ఇంద్రుడు బ్రహ్మ సూచన ప్రకారం విశ్వరూపుని వద్దకు వెళ్ళి గురుస్థానాన్ని తీసుకోవలసిందిగా, తమకు స్వర్గం లభించే మార్గం ప్రసాదించి, ఆ స్వర్గసుఖాలు ఆనందించమని కోరుతాడు. విశ్వరూపునికి మూడు ముఖాలు ఉంటాయి. ఆయన ఒక ముఖంతో హవిస్సు ఇచ్చినప్పుడు అన్నం తింటాడు. మరో ముఖంతో సురాపానం చేస్తాడు. మూడో ముఖంతో సోమరసం త్రాగుతాడు. యజ్ఞాలలో విశ్వరూపుడు మొదట తనకు తరతమ భేదం ఉండదని, బ్రహ్మజ్ఞానం కలవాడినని, తాను తన జీవనం పొలంలో పడిపోయిన ఒడ్లు ఏరుకొని జీవనం చేస్తుంటానని అంటాడు. "నేను మీ కోరిక మన్నించి నేను గురుత్వం వహించి మీకు పౌరోహిత్యం చేస్తే, మీ కోరికలకొఱకు నేను యజ్ఞాలు చేస్తే నా బ్రహ్మ తేజస్సు తగ్గిపోతుంది" అని అనగా, ఇంద్రాదులు, విశ్వరూపుని మరింత వేడుకోగా వారి కోరిక మన్నించి గురుత్వం వహిస్తాడు.
విశ్వరూపుడు నారాయణ కవచం ప్రాశస్త్యం చెప్పటం-నారాయణ కవచం ఉపదేశించుట
తరువాత అసురుల సామర్థ్యాన్ని అంచనా వేసి, ఇంద్రుడికి నారాయణ కవచం ఉపదేశం చేశారు విశ్వరూపుడు. నారాయణ కవచం విశేషం చెబుతూ ఒకప్పుడు కౌశికుడు అనే బ్రాహ్మణుడు నారాయణ కవచాన్ని అనునిత్యం పఠిస్తూ ఒక ఎడారిలో ప్రాణాలు విడిచి పెట్టేశాడు. నారాయణ కవచం తేజస్సు అస్థికలను పాటేసింది. ఆ విధంగా ప్రాణాలు విడిచిన కౌశికుడు అస్థిపంజరం ఎడారిలో పడి ఉండిపోయింది. ఒకరోజు చిత్రవధుడు అనే గంధర్వుడు భార్యలతో కలిసి ఆకాశమార్గంలో విమానంలో ఆమార్గంగుండా వెళ్తుండగా విమానం అక్కడి వరకు వచ్చి కౌశికుడి అస్థికలు ఉన్న ప్రదేశం వద్ద ఆగిఫొయింది, విమానం క్రింద పడిపోయింది. అప్పుడు గంధర్వుడు భార్యలతో బయట పడిపోయాడు. అప్పుడు వాలకీయుడు అనే మహర్షి అక్కడకు వచ్చి చిత్రవధుడికి కౌశికుడి వృత్తాంతం తెలిపి, నారాయణ కవచం ప్రభావం వల్ల విమానం ఆగిఫొయిందని, ఆ అస్థికలను సరస్వతీ నదిలో నిమర్జనం చేసి, ఆచమానం చేస్తే విమానం కదులుతుందని తెలిపి అక్కడనుండి వెళ్ళిపోతాడు ఆ మహర్షి. చిత్రవధుడు వాలకీయుడు చెప్పినట్లు చేస్తే విమానం ముందుకు కదిలిందని విశ్వరూపుడు నారాయణ కవచ మహత్యాన్ని తెలుపుతూ ఇంద్రునికి నారాయణ కవచాన్ని ఉపదేశిస్తాడు. నారాయణ కవచ ప్రభావంతో ఇంద్రుడు అసురులపైకి దండెత్తి అమరావతిని స్వాధీనం చేసుకొన్నాడు.
ఇంద్రుడు విశ్వరూపుడితో అమరావతిలో ఉన్న భాగ్యాలు ఆనందించమని చెబితే విశ్వరూపుడు, గురువులకు శిష్యులే ధనం అని చెబుతాడు. విశ్వరూపుడు యజ్ఞాలలో హవిస్సులు తీసుకొని అని ఇంద్రాదులకు ఇస్తుండేవాడు.
విశ్వరూపుడు రాక్షసుల కోరిక మేరపు హవిస్సులు రాక్షసులకు ఇచ్చుట-ఇంద్రుడు విశ్వరూపుని తలలు నరుకుట
విశ్వరూపుడు తల్లి రచన రాక్షస వంశానికి చెందినది. అందుచేత అసురులు విశ్వరూపుని వద్దకు వెళ్ళి అసురులకు మేనమామ అయిన విశ్వరూపుడిని, యజ్ఞాలలో హవిస్సులను ఇంద్రుడికి తెలియకుండ తమకు ఇవ్వమని కోరుతారు. బ్రహ్మ జ్ఞానం కలిగి తరతమ భేదాలు లేని విశ్వరూపుడు, రాక్షసులు కోరినవిధంగా ఆ హవిస్సులలో కొంతభాగం రాక్షసులకు ఇస్తుండేవాడు. కొద్దిరోజుల తరువాత ఇంద్రుడికి ఆ విషయం తెలుస్తుంది. అప్పుడు ఇంద్రుడు యుక్తాయుక్త విచక్షణ విడిచి తన వద్దనున్న చంద్రహాసంతో విశ్వరూపుని మూడు శిరస్సులను నరికి వేస్తాడు.
ఇంద్రుడు బ్రహ్మహత్యాపాతకం పంచుట-వరాలు ఇచ్చుట
సురాపానం చేసే శిరస్సు ఆడాపిచుకగా మారి పోయింది, సోమపానం చేసే శిరస్సు కౌజు పక్షిగా మారిపోయింది.అన్నం తినే శిరస్సు తిత్తిరి పిట్టగా మారిపోయింది. ఆ మూడు పక్షులు విశ్వరూపుడు చేసిన బ్రహ్మహత్యాపాతకాన్ని సూచిస్తాయి. ఈ మూడు పక్షులు ఒక ఏడాది కాలం అరుస్తూ ఇంద్రుడి చెవ్వుల్లో రొదగా ఉండేవి. వాటి బాధ భరించలేక బ్రహ్మహత్యాపాతకాన్ని నివారించుకోవడం కోసం ఇంద్రుడు తన పాపాన్ని నాలుగు భాగాలుగా చేసి, భూమికి, స్త్రీలకు, నీటికి, వృక్షాలకు తలో పావుభాగం పంచుతాడు. బ్రహ్మహత్యాపాతకం పాపం తీసుకొన్నందుకు ఆ నాలుగు జాతులకు నాలుగు వరాలు ఇచ్చాడు. భూమికి వరంగా ఇక్కడైన గోతులు తీస్తే ఆ గోతులు తమంతతాము పూడుకొనేటట్లుగా, వృక్షాలకు ఎవరైన మొదలు ఉంచి కొమ్మలు, ఆకులు నరికివేస్తే ఆ వృక్షము లేదా మొక్క తమంతటతాము పెరిగేటట్లుగా, నీటికేమో ప్రక్షాళన గుణాన్ని, స్త్రీలకేమో కామభోగాలయందు కొద్దిపాళ్ళు ఎక్కువసుఖాన్ని ప్రసాదించాడు. బ్రహ్మహత్యపాతకం క్రింద వారు అనుభవించే బాధలు భూమి కొన్నిచోట్ల పంటలు లేకుండా ఉండడం (ఊసర క్షేత్రాలు), నీరు నురుగుతో ఉండడం, వృక్షాలు జిగురు, స్త్రీలకు ఋతుస్రావం.
త్వష్ట ప్రజాపతి యజ్ఞం చేసి వృత్రాసురుని పొందుట- వృత్రాసురుడు ఇంద్రుడి మీదకు వచ్చుట
తన కుమారుడైన విశ్వరూపుడి మరణవార్త త్వష్ట ప్రజాపతికి తెలుస్తుంది. త్వష్ట ప్రజాపతి ఇంద్రుని సంహరించే కొడుకు కోరుతూ ఒక పెద్ద యజ్ఞం ప్రారంభించాడు. యజ్ఞపరిసమాప్తి సమయానికి యజ్ఞ గుండం నుండి ఒక పెద్దరూపం ఆ యజ్ఞ గుండంలో నుండి బయటకు వచ్చింది. ఆ విధంగా పుట్టిన వేంటనే ఆ రూపం బ్రహ్మాండం అంతా వ్యాపించేసింది. బ్రహ్మాండం అంతా నిండి పోయింది కావున దానికి వృత్రాసురుడు అని నామకరణం జరిగింది. ఆ వృత్రాసురుడు ఆకాశాన్ని చప్పరించాడు, గ్రహాలను నాకాడు, ఇంద్రుడు ఎక్కడ ఉంటాడని గర్జనచేశాడు. ఆ విషయం తెలిసిన ఇంద్రుడు తన సైన్యాన్ని అంతా తీసుకొని వృత్రాసురుడితో యుద్ధానికి వెళ్ళాడు. దిక్పాలురు వేసిన అస్త్రాలన్ని వృత్రాసురుడు గుర్రిటితో తీసుకొని నోటిలోవేసుకొని చప్పరించాడు.అప్పుడు ఇంద్రుడు ఏమి చేయాలో పాలుపోక బ్రహ్మ వద్దకు వెళ్ళాడు.
ఇంద్రుడు మహావిష్ణువు ని అర్థించుట- దధీచి మహర్షి వెన్నుముక ని అర్థించమని కోరుట
అది చూసి నిశ్చేష్టులై ఏమి చేయాలో తోచక మహావిష్ణువు వద్దకు వెళ్ళి తమ బాధ మొర పెట్టుకొన్నారు. ఆ ఆర్తత్రాణ పరాయణుడు గదా, శంఖ, చక్రముతో కౌస్తుభంతో, పద్మాలతో, శ్రీవత్సంతో, వనమాలతో వారికి ప్రత్యక్ష్యమైయ్యాడు అభయ ప్రకటన చేశాడు. వారి రాకకు కారణాన్ని వివరించమనగా జరిగిన వృత్తాంతం అంతా చెప్పారు. ఆప్పుడు మహావిస్ణువు వృత్రాసురుడి వధ దధీచి మహర్షి వెన్నుముక నుండి తయారు చేసిన వజ్రాయుధం వల్ల మాత్రమే జరుగుతుంది అని తెలిపాడు.
దధీచి మహర్షిని ఇంద్రుడు వెన్నుముక అర్థించమని కోరుట - దధీచి మహర్షి వృత్తాంతం
ఆర్తత్రాణ పరాయణుడైన శ్రీ మహావిష్ణువు దధీచి మహర్షి వద్దకు వెళ్ళి వెన్నెముక కోరవలసిందిగా చెబుతాడు. ఆ మాట విని ఇంద్రుడు వృత్రాసురుడుని సంహరించడం వల్ల మళ్ళి బ్రహ్మహత్యాపాతకం చుట్టుకొంటుందని ఆలోచిస్తుండగా దిక్పాలురు శ్రీమహావిష్ణువు చెప్పినట్లు చేయవలసినదని, వచ్చిన బ్రహ్మహత్యపాతకం అశ్వమేధయాగం చేయడం వల్ల పోయేటట్లు తాము చేస్తామని ఊరట పరుస్తారు. ఇంద్రుడు దిక్పాలురతో దధీచీ మహర్షి ఆశ్రమానికి చేరుకొంటాడు. దధీచీ మహర్షిని శరీరాన్ని కోరడానికి ఇంద్రుడు ముందుకు వెళ్లక పోవడం చూసి, దిక్పారులు ఇంద్రుడుని ముందుకు తోస్తారు. అప్పుడు ఇంద్రుడు వృత్తాంతాన్ని చెప్పి తనకు దధీచి శరీరాన్ని ఇవ్వవలసినదిగా కోరుతాడు. దధీచీ మహర్షి అప్పటికే రెండు సార్లు జన్మ పొందినవాడు. ఇదివరలో అశ్వనీ దేవతలు దధీచి మహర్షీ వద్దకు వెచ్చి అశ్వశిరము అనే విద్య కోరుతారు, అప్పుడు దధీచీ తాను యాగం చేసుకొంటున్నాని కొంతకాలం తరువాత వస్తే ఆ విద్య ఉపదేశం చేస్తానని చెప్పగా వారు వెళ్ళిపోతారు. అశ్వనీదేవతలు అట్లా వెళ్ళిన వేంటనే ఇంద్రుడు వచ్చి వారికి విద్యని భోధిస్తే వారు అమరులు అవుతారు ఆ విద్యని భోధిస్తే నిన్ను సంహరిస్తానని దధీచితో చెబుతాడు. తరువాత అశ్వనీదేవతలు దధీచి వద్దకు రాగా దధీచీ ఇంద్రుడు వచ్చి వెళ్ళిన కథ చెబుతాడు. అప్పుడు అశ్వనీదేవతలు తరుణోపాయంగా వారు ముందే తాము దధీచి తలనరికేటట్లు, ఆ గుఱ్ఱం తలని అక్కడ అమర్చేటట్లు చేస్తానని, అప్పుడు అశ్వశిరస్సుతో అశ్వశిర విద్య బోధించిన వేంటనే తాము దధీచి తమకు విద్య బోధించనట్లు అరుస్తామని, ఆ మాట విని ఇంద్రుడు వచ్చి అశ్వశిరాన్ని నరికి వేస్తాడని, ఆ తరువాత దేవవైద్యులమైన మేము దధీచీ అసలు శిరస్సు ఉంచి ప్రాణ ప్రతిష్ఠ చేస్తామని చెబుతారు. ఆ విధంగా దధీచి అప్పటికే రెండు సార్లు జన్మ ఎత్తినవాడు. దధీచి ఎల్లకాలములో నారాయణ కవచమును స్తుతిస్తూ నరనరాలలో, ఎముకలలో నారాయణ మంత్ర ప్రభావితమైనది. అప్పుడు ఇంద్రుడు తన వృత్తాంతం చెప్పి శరీరాన్ని కోరగా దధీచి మహర్షి ఎవరైన తన శరీరాన్ని అచ్యుతుడు వచ్చి అడిగిన ఇచ్చేస్తాడా, సత్వ గుణ సంపద కలిగిన తన శరీరాన్ని తునకలు చేసి ఎముకలు ఏరి విశ్వకర్మ చేత ఒక ఆయుధం చేసి ఆఏముకలని హింస చేయడానికి వాడుతారా! అని అనగా దేవేంద్రుడు తమకు ఇప్పుడు గత్యంతరము లేదని తమని కాపాడమని అర్థిస్తాడు. అప్పుడు దధీచీ మహర్షి ఏదో పరిహాసానికి ఆ ప్రశ్న వేశాను కాని ఈ శరీరం తనది కాదని ఈశ్వరుడిదని, తన యోగ విద్యతో తనలో ఉన్న ప్రాణావాయువును పైకి లేపి అనంతంలో కలిపి, శరీరాన్ని పడగొట్టేశాడు. అప్పుడు ఇంద్రాదులు ఆ శరీరాన్ని కోసి ఎముకలు విశ్వకర్మ కిచ్చి ఆ విశ్వకర్మ చేత నూరంచులు కలిగిన వజ్రాయుధం తయారు చేయించారు.
ఇంద్రుడు వృత్రాసురుడుని వధించుట
అలా తయరు చేసిన వజ్రాయుధం తీసుకొని తన సైన్యముతో ఐరావతం ఎక్కి వృత్రాసురుడి మీద యుద్ధానికి వెళ్ళాడు. అలా యుద్ధానికి వచ్చిన ఇంద్రునిచూచి వృత్రాసురుడు ఇంద్రుడితో ఒరేయ్ నువ్వేనా ఇంద్రుడివి, నువ్వేనా నా అన్న విశ్వరూపుడుని సంహరించింది, నువ్వు మహావిష్ణువు వద్దకు వెళ్ళి ఆయన ఉపాయంతో దధీచి ఎముకలతో వజ్రాయుధం చేయించుకోవడానికి వచ్చావు. ఈ రోజు నిన్ను సంహరిస్తాను, లేదు లేదు, నీకు శ్రీమన్నారాయణుడి అండఉండడం వల్ల నేనే మరణిస్తాను అని అనగా ఇంద్రుడు ఆశ్చర్యపోయి తన శూలంతో ఐరావతాన్ని ఒక పోటు పొడుస్తాడు. అలా పోటు పొడవడం వల్ల ఇంద్రుడు ఐరావతం నుండి క్రిందపడి పోతాడు.
వృత్రాసుర వధ బ్రహ్మహత్యపాతకం చుట్టుకొనుట - ఇంద్రుడు ఈశాన్యం దిక్కున తామర పువ్వులొ దాగుకొనుట
వాహనము లేక ఆయుధం లేక క్రిందపడిన ఇంద్రుడిని చూసి ఆయుధం తీసుకోమని, ఆయుధం లేని వానితో యుద్ధం చేయనని, తాను ఇంద్రుడు చేతులలోనే నారాయణ పతి పొందుతాను అని చెబుతాడు. వృత్రాసురుడి యుద్ధనీతికి ఆశ్చర్యపడి ఇంద్రుడు కారణం అడుగుతాడు. అప్పుడు వృత్రాసురుడు తాను తన సొదరుడి మరణానికి కారణమైన ఇంద్రుడిని చంపడానికి పుట్టాను కాబట్టి తన కర్తవ్యం నిర్వహిస్తున్నాను అని అంటాడు. యుద్ధం జరుగుతుండగా వృత్రాసురుడు ఇంద్రుడిని మ్రింగివేస్తాడు. అప్పుడు ఇంద్రుడు వృత్రాసురుడి ఉదరములో నారాయణ మంత్ర ప్రభావం వల్ల జీర్ణం కాకుండా, తన వజ్రాయుధంతో పొట్ట చీల్చి బయట పడతాడు. తరువాత తన వజ్రాయుధంతో వృత్రాసురుడి తలని నరకడం ప్రారంభించి ఉత్తరాయన దక్షిణాయాన మధ్యాకాలములో నరుకుతాడు. ఆ విధంగా వృత్రాసురుడి వధ జరుగుతుంది. వృత్తాసురుడి వధ జరిగిన వెంటనే అందరు దిక్పాలురు వారి గృహములకు వెళ్ళిపోతారు. ఎప్పుడైతే వృత్రాసురుడు వధ జరిగిందో మళ్ళీ బ్రహ్మ హత్యాపాతకం ఇంద్రుడిని వెంబడిస్తుంది, ఇంద్రుడు తన రక్షణ కోసం అన్ని దిక్కులు తిరిగితాడు. ఎక్కడా శరణు దొరకదు. చివరికి ఈశాన్య దిక్కు వైపు వెళ్తాడు. బ్రహ్మహత్యాపాతకం ఈశాన్యం వైపు రాలేక పోతుంది. ఇంద్రుడు ఈశాన్యం దిక్కులో ఉన్న ఒక కమలంలో దూరి అక్కడ నారాయణ మంత్రం ఒక వెయ్యి సంవత్సరాలు పఠిస్తాడు. అక్కడ స్వర్గములో ఇంద్రుడి పదవి ఖాళీగా ఉండకూడదు కాబట్టి నహుషుడిని ఇంద్రుడీ పదవిలో కూర్చోబెడాతాడు. నహుషుడు శచీదేవీని కామించి ఆమెను అనుభవించ దలుస్తాడు. అప్పుడు శచీదేవి ఆర్తత్రాయణపరాయణుడైన నారాయణుడిని ప్రార్థించగా తరుణోపాయంగా నహుషుడికి శచీదేవి వద్దకు సప్తరుషులు మోస్తున్న పల్లకీలో రమ్మని కోరమంటాడు. నహుషుడు ఆవిధంగా సప్తరుషుల పల్లకీలో వస్తుండగా, అగస్త్య మహర్షి పొట్టిగా ఉండడం వల్ల పల్లకీ ఒక ప్రక్కకు ఒరిగిపోతుంది. దానికి కోపించి నహుషుడు అగస్త్య మహర్షిని ఒక తన్ను తంటాడు. అప్పుడు అగస్త్యుడు నహుషుడిని శపిస్తాడు. తరువాత అందరు దేవతలు ఇంద్రుడిని తామర పువ్వు నుండి తీసుకొని వచ్చి అశ్వమేధ యాగం చేయించి బ్రహ్మహత్యాపాతకం నివృత్తి చేస్తారు.
వృత్రాసురుడు పూర్వ జన్మ వృత్తాంతం
రాక్షసుడైన వృత్రాసురుడికి విష్ణుభక్తి యెలా కలిగింది అని సందేహం. అందుకు అతని పూర్వ్జ జన్మ వాసనే కారణం. కిందటి జన్మలో అతడు చిత్రకేతుడనే రాజు. ఆ రాజుకి కోటి మంది భార్యలు ఉన్నా సంతానం కలుగలేదు. అందుకని చాలా విచారిస్తూ ఉంటే ఒక నాడు అంగీరస మహాముని అతని దగ్గరకు వచ్చి, "సకల భోగాలూ అనుభవిస్తున్నా నీకీ విచారం ఎందుకు" అని అడిగాడు. " అన్నీ తెలిసిన వారైనా మీకు తెలియకుండా ఉండదు. ఐనా నా నోటి నుండి వినాలనే అలా అడుగుతున్నారు" అని తన విచారానికి కారణం ఆ మహామునికి విన్నవించుకున్నాడు. అప్పుడు ఆ ముని, రాజు చేత స్వయంగా యాగం చేయించి, " ఈ యాగప్రసాదం వలన, రాజా, నీకు తప్పక కొడుకు పుడతాడు. వాడి వలన నీకమితానందమే కాకుండా దుఃఖం కూడా కలుగుతుంది" అని చెప్పి దీవించి వెళ్లిపోయాడు.
ఆ రాజు, అందరిలోకీ గుణవంతురాలు, పెద్దదీ అయిన కృతద్యుతి రాణికి ఆ యాగ ప్రసాదమిచ్చాడు. ముని చెప్పినట్లుగానే కృతద్యుతి ఆ తరువాత ఒక చక్కటి పిల్లాడిని కన్నది. ఆ రోజు నుంచీ ఆ రాజు ప్రపంచమంతా ఆ రాజకుమారుడే. వాడు పెరిగి పెద్దవుతూంటే ఆ దంపతుల ఆనందం యేం చెప్పాలి? కొడుకు పుట్టిన దగ్గర నుంచీ రాజు కృతద్యుతి అంతఃపురంలోనే గడుపుతూంటే మిగతా రాణులకి అసూయ పుట్టుకొచ్చింది. కాని చేసేదేమీ లేక వాళ్లు కూడా బాబు అంటే యెంతో ముద్దు అన్నట్లు వచ్చి నటిస్తూ, ఆ పిల్లాడితో ఒంటరిగా ఉండే సమయం కోసం కాచుకుని చూడ మొదలు పెట్టారు.
ఒక నాడు ఆ సమయం చిక్కగానే ఆ పిల్లాడి పాలల్లో విషం కలిపారు. వాడు ఆ పాలు తాగి చచ్చిపోతే కృతద్యుతితో పాటు వారు కూడా దొంగయేడ్పులు మొదలుపెట్టారు. చిత్రకేతు దుఃఖంతో కృంగిపోయి పిచ్చివాడివలే చనిపోయిన పిల్లాడేనే తలచుకుంటూ, నిద్రాహారాలు మానివేసాడు. అప్పుడు అంగీరసుడు నారదునితో కలిసి వచ్చి, "అలా చనిపోయిన వారి గురించి పరితపించడం అవివేకం. ఇలా సంసారబంధంలో మునిగి జీవితం వ్యర్థం చేసుకోకు. ఆ నారాయణుని భక్తితో తపస్సు చేసి మోక్షం సంపాదించుకో" అని బోధపరిచాడు. నారదుడు నారాయణ మంత్రం ఉపదేశించాడు.
వారు చెప్పినట్లుగానే తపస్సు చేయగా నారాయణుడు ప్రత్యక్షమై, భక్తికి మెచ్చానంటూ, "ఆత్మానుసంధానం చేసుకో. దాని వలన నీవు సిద్ధుడవవుతావు" అని దీవించి ఒక విమానాన్ని చిత్రకేతుడికిచ్చి అంతర్థానమయ్యాడు. భగవంతుడు చెప్పినట్లే చేసి సిద్ధుడయి, శ్రీహరిని స్త్రోత్రం చేస్తూ తన కెక్కడ మనసైతే అక్కడికి దేవుడిచ్చిన విమానంలో విహరిస్తూ చాలా కాలం సుఖంగా ఉన్నాడు. ఒక నాడు విమానంలో ఆకాశవిహారం చేస్తుండగా ఒక చోట శివుని చూశాడు. పార్వతిని తొడపై కూర్చుండబెట్టుకుని మునులతో సభ చేస్తునట్లు ఉన్నది చూసి, "శివుడు అలా నలుగురిలోనూ పార్వతిని కూర్చోబెట్టుకో దలచినా, పార్వతికైనా సిగ్గు ఉండొద్దూ? వీళ్లకి మతిపోతే, ఆ మునులైనా అక్కడి నుంచి లేచి వెళ్లిపోవద్దూ?" అని ఆ సభలోని వారికి వినపడేలా తన నిరసన వ్యక్తపరిచాడు.
మిగతావాళ్లు యేమీ అనలేదు కాని పార్వతి కోపంతో, "ఈ మహామునులకు తెలియని ధర్మపన్నాలు వీడికి తెలుసా? ఎలా విర్రవీగిపోతున్నాడో, చూసారా? పరమేశ్వరుడైన శివునికి తెలియని నీతులు వీడికి తెలిసినట్లు పొగరుపోతుతనంతో యేం విర్రవీగుతున్నాడో చూసారా? ఈ కండకావరానికి వీడు శిక్ష పొందవలసినదే. రాక్షసుడై పుట్టుగాక" అన్నది.
తన తప్పిదం తెలుసుకుని చిత్రకేతుడు, "నా ప్రారబ్ధమే నాకు నీ శాపం తెచ్చింది. నను మన్నించు దేవి" అని పార్వతిని వేడుకున్నాడు. ఆ శాప ఫలితమే చిత్రకేతుడు వృత్రాసురుడిగా పుట్టాడు. ఆ తరువాత దేవేంద్రుని చేతిలో నారాయణ శక్తి ఉన్న వజ్రాయుధంతో మరణించి, మరు జన్మలు లేకుండా విష్ణుపదం చేరుకున్నాడు.
వర్గం:భాగవతము వర్గం:రాక్షసులు
మత్తు వదలరా (2019 సినిమా)
మత్తు వదలరా 2019, డిసెంబరు 24న విడుదలైన తెలుగు కామెడీ థ్రిల్లర్ సినిమా. మైత్రి మూవీ మేకర్స్ పతాకంపై చిరంజీవి (చెర్రీ), హేమలత నిర్మాణ సారథ్యంలో రితేష్ రానా తొలిసారిగా దర్శకత్వం వహించిన చిత్రంలోశ్రీ‌ సింహా, నరేష్ అగస్త్య, అత్యుల చంద్ర, సత్య,  బ్రహ్మాజీ, వెన్నెల కిషోర్ తదితరులు నటించగా, కాల భైరవ సంగీతం అందించాడు. ఈ చిత్రం బాక్సాఫీస్ వద్ద విజయవంతమై, మంచి సమీక్షలు కూడా అందుకుంది. ఈ చిత్ర ప్రదర్శనకోసం హైదరాబాదులో మరికొన్ని థియేటర్లు కూడా ఇచ్చారు.
కథా నేపథ్యం
బాబూ మోహన్ (శ్రీ సింహా), ఏసుదాస్ (సత్య), అభి (అగస్త్య) ముగ్గరూ స్నేహితులు. బాబూ మోహన్‌, ఏసుదాస్‌తో కలిసి డెలివరీ బాయ్‌గా పనిచేస్తుంటాడు. నెల మొత్తం కష్టపడి పనిచేసినా నాలుగైదు వేల కంటే ఎక్కువ సంపాదన లేకపోవడంతో ఏసుదాస్ సలహాతో తెలివిగా ‘తస్కరించుట’ అనే పద్ధతి ద్వారా కస్టమర్లను మోసం చేసి డబ్బు సంపాదించాలని నిర్ణయించుకుంటాడు. ఈ ప్రయత్నంలో భాగంగా ఆర్డర్ ఇవ్వడానికి ఒక అపార్ట్‌మెంట్‌కి వెళ్లి అక్కడ క్రైమ్‌లో ఇరుక్కుంటాడు. అక్కడ జరిగిన మర్డర్స్‌కి బాబూ మోహన్ తనకు ఉన్న అతి నిద్ర వ్యాధి లక్షణాల వల్ల బాధ్యత వహించాల్సి వస్తుంది. నిద్ర నుండి కోలుకున్న తరువాత బాబూ మోహన్ ఈ మిస్టరి నుండి ఎలా బయటపడ్డాడు, అసలు నిందితులు ఎవరు అన్నది మిగతా కథ.
పాటలు
ఈ చిత్రానికి కాల భైరవ సంగీతం అందించాడు.
విడుదల - స్పందన
టైమ్స్ ఆఫ్ ఇండియా పత్రిక ఈ చిత్రానికి 3/5 రేటింగ్ ఇచ్చింది, "ప్రేక్షకులను తమ సీట్లకు అతుక్కుపోయేలా చేసే పర్ఫెక్ట్ థ్రిల్లర్ సినిమా అని, సినిమాలో హాస్యం కూడా బాగుందని" అని పేర్కొంది. "మత్తు వదలరా సినిమా మంచి ప్రయత్నమని, కొత్త టీం కొత్త అలోచనల దిశలో ఒక అడుగు ముందుకు వేసింది" అని ది హిందూ పత్రికలో రాశారు.
సైమా అవార్డులు
2019 సైమా అవార్డులు
ఇతర లంకెలు
వర్గం:2019 తెలుగు సినిమాలు వర్గం:తెలుగు థ్రిల్లర్ సినిమాలు
ఓ మనిషి కథ
ఓ మనిషి కథ 2014, డిసెంబరు 19న విడుదలైన తెలుగు చలనచిత్రం. ఓం శివ్ ఫిలిమ్స్ పతాకంపై బాలా భాయ్ చో వాటియా నిర్మాణ సారధ్యంలో రాధాస్వామి ఆవుల దర్శకత్వంలో వచ్చిన ఈ చిత్రంలో జగపతిబాబు, కళ్యాణి నటించగా విజయ్ కురాకుల సంగీతం అందించాడు. మనిషిలో ఉండే మూడు గుణాలైన ఉత్తముడు, మధ్యముడు, అధముడు అనే వాటిని ఆధారం చేసుకొని ఈ చిత్రం రూపొందించబడింది.
కథ
పల్లెటూరులో చిన్న హోటల్ నడుపుకుంటూ జీవితం సాగిస్తున్న రాము (జగపతి బాబు), హోటల్ కు పాలు అమ్ముతున్న వ్యక్తి కూతురు సీతా మహాలక్ష్మి (కల్యాణి)ని ప్రేమించి పెద్దల అంగీకారంతో పెళ్లి చేసుకుంటాడు. సంతోషంగా సాగిపోతున్న వీరి జీవితంలోకి ఒక వ్యక్తి ప్రవేశిస్తాడు. దాంతో సీత ఆత్మహత్య చేసుకుంటుంది. సీత ఆత్మహత్యకు గల కారణాలు ఏంటి..? సీత ఆత్మహత్యకు కారణమైన వ్యక్తిని రాము ఏం చేశాడనేది మిగతా కథ.
పాటలు
విజయ్ కూరాకుల సంగీతం అందించిన ఈ చిత్రానికి సుద్దాల అశోక్ తేజ పాటలను అందించాడు. ఈ చిత్రంలోని పాటలు ఆదిత్యా మ్యూజిక్ ద్వారా విడుదలయ్యాయి.
ఇతర లంకెలు
వర్గం:తెలుగు కుటుంబకథా చిత్రాలు వర్గం:జగపతి బాబు నటించిన చిత్రాలు వర్గం:కళ్యాణి నటించిన చిత్రాలు వర్గం:కొండవలస లక్ష్మణరావు నటించిన చిత్రాలు
యేలేశ్వరపు శ్రీనివాసులు
జీవిత విశేషాలు
ఆయన కృష్ణా జిల్లా మొవ్వ మండలం కూచిపూడి గ్రామానికి చెందినవారు. ఆయన తండ్రి యేలేశ్వరపు వేణుగోపాల శర్మ. ఆయనది కళాకారుల కుటుంబం అయినందున తల్లిదండ్రులనుండి నాట్య కళను అభ్యసించడానికి మంచి ప్రోత్సాహం లభించింది. ఆయన నాగార్జున విశ్వవిద్యాలయంలో బి.ఎస్.సి పూర్తి చెసారు. తరువాత కూచిపూడి నాట్యంలో డిప్లొమా పొందారు. యక్షగానం-నాట్యంలో ఎం.ఎ చేసారు.
ఆయన తన ఏడవ యేట నుండి కూచిపూడి నాట్యం నేర్చుకొని ప్రస్తుతం దేశవిదేశాల్లో ఘన కీర్తిని సంపాదించుకున్నారు. యిప్పటికి ఆయన సుమారు 1000 ప్రదర్శనలిచ్చారు. ఆయన తన ఏడవ యేట కూచిపూడికి చెందిన ప్రముఖ నాట్యాచార్యులు వెంపటి చినసత్యం గారి వద్ద శిష్యునిగా చేరి నృత్యకళను అభ్యసించారు. గురువు గారి పర్యవేక్షణలొ అనేక ఏక పాత్ర కేళికలు చేసారు. వేదాంతం సత్యనారాయణ శర్మ వద్ద ఎన్నో స్త్రీ పాత్రలు, వేదాంతం రాధేశ్యాం వద్ద సోలోస్, మహంకాళీ శ్రీరాములు వద్ద ఎంకా ఎన్నో ఉషా పాత్రలలో మెళుకువలను నేర్చుకున్నారు. ఆయన 1984లో కూచిపూడి బాలాత్రిపుర సుందరి ఆలయంలో సాంప్రదాయ బద్దంగా లీలావతి స్త్రీ పాత్రలో రంగప్రవేశం చేసి, తమ తొలి ప్రదర్శనలోనే అందరి మన్ననలందుకున్నారు. అదే యేడాది ప్రెసిడెంట్ స్కౌట్ క్యాంపులో పాత గోవాలో కూచిపూడి నాట్య ప్రదర్శన ఇచ్చారు. గురువు వెంపటి చినసత్యం మాస్టారు గారి ఆధ్వర్యములో 1994, 1998, 2000 సంవత్సరాలలో ఒక్క అమెరికాలోనే 180కు పైగా ప్రదర్శనలిచ్చారు. 1994 లో కెనడాలో, 2001 లో ఫ్రాన్స్ వంటి ఇతర దేశాలతో పాటు, ఆంధ్ర, తమిళనాడు, కర్ణాటక, మధ్యప్రదేశ్, ఢిల్లీ రాష్ట్రాల్లో కూడా తన ప్రదర్శనలతో ప్రేక్షకులను రంజింప చేసారు.
కళా సేవలు
ఆయన యక్షగాన రూపకాలయిన భామాకలాపంలో సత్యభామ, శ్రీకృష్ణుని పాత్రలు, ఉషాపరిణయంలో ఉషగా, చిత్రలేఖ, అనిరుద్ద, బాణాసురుడు, శివుడిగా, భక్తప్రహ్లాదలో లీలావతి, హిరణ్యకశిపుడు, నరసింహ స్వామిగా, విప్రనారాయణలో మధురవాణిగా, శశిరేఖాపరిణయంలో అభిమన్యుడుగా, పార్వతీ కళ్యాణములో శివుడు, మన్మధుడిగా పాత్రలను పోషించతమే కాకుండా, నృత్యనాటకాలయిన శ్రీనివాస కళ్యాణం లో బ్రహ్మగా, హరవిలాసంలో మన్మధుడు, బ్రహ్మ, నారదుడిగా, క్షీరసాగర మధనంలో ఇంద్రుడు, శివుడిగా, కిరాతార్జునీయంలో శివుడిగా, అర్ధనారీశ్వరంలో శివుడు, బ్రహ్మగా, శాకుంతలంలో కన్వమహర్షిగా, గోపికాకృష్ణలో ఇంద్రుడు, అగ్నిగా, రామాయణంలో జనకరాజు, గౌతముడిగా, నర్తనశాలలో బ్రహ్మ, అర్జునుడిగా, యశోదా కృష్ణలో విష్ణువుగా, గజాననీయంలో శివుడిగా, రుక్మిణీకళ్యాణంలో శిశుపాలుడిగా, మహిషాసుర మర్ధినిలో మహిషాసురినిగా, శ్రీకృష్ణవిజయంలో విష్ణుమూర్తి వంటి పాత్రలకు తన ప్రతిభతో శ్రీనివాసులుగారు జీవం పోసారు. అలాగే శ్రీనివాసులుగారు ఎన్నో అష్టపదులు, పదములు, జావళీలు, కీర్తనలు, తరంగాలు, శబ్దములు, జతిస్వరములు తమ సోలో ప్రదర్శనలతో ప్రజలను మెప్పించారు.
ఇతర లింకులు
వర్గం:కూచిపూడి నృత్య కళాకారులు వర్గం:కృష్ణా జిల్లా నాట్య గురువులు వర్గం:సంగీత నాటక అకాడమీ అవార్డు గ్రహీతలు వర్గం:రంగస్థలంపై స్త్రీ పాత్ర ధరించిన పురుషులు
మట్టిగాజులు (ధారావాహిక)
మూలాలు
వర్గం:తెలుగు ధారావాహికలు
ప్రఫుల్ల కుమార్ జెనా
thumb|ప్రఫుల్ల కుమార్ జెనా ప్రఫుల్ల కుమార్ జెనా (జననం 1931 డిసెంబరు 27) ఒక భారతీయ మెటలర్జిస్ట్ భువనేశ్వర్ లోని కౌన్సిల్ ఫర్ సైంటిఫిక్ అండ్ ఇండస్ట్రియల్ రీసెర్చ్ నేషనల్ ఇనిస్టిట్యూట్ ఫర్ ఇంటర్ డిసిప్లినరీ సైన్స్ అండ్ టెక్నాలజీ (గతంలో రీజనల్ రీసెర్చ్ లేబొరేటరీ) మాజీ డైరెక్టర్. ఆయన గతంలో ఖరగ్ పూర్ లోని ఇండియన్ ఇన్ స్టిట్యూట్ ఆఫ్ టెక్నాలజీలో మెటలర్జికల్ ఇంజనీరింగ్ విశిష్ట ప్రొఫెసర్ గా టాటా చైర్ ను నిర్వహించారు. భారత ప్రభుత్వం 1977లో పద్మశ్రీ పురస్కారం తో సత్కరించింది.
జీవిత చరిత్ర
1931 డిసెంబరు 27న భారత రాష్ట్రమైన ఒడిషా లో జన్మించిన పి.కె. జెనా గౌరవాలతో కెమిస్ట్రీలో గ్రాడ్యుయేట్ డిగ్రీని, ఉత్కల్ విశ్వవిద్యాలయం నుంచి ఫిజికల్ కెమిస్ట్రీలో మాస్టర్స్ డిగ్రీని పూర్తి చేశారు. పి.హెచ్.డి పొందడానికి తన డాక్టరల్ పరిశోధన కోసం తిరిగి విశ్వవిద్యాలయంలో ఉండి, తన చదువును బ్రిటిష్ కొలంబియా విశ్వవిద్యాలయానికి మార్చాడు, అక్కడ నుండి మెటలర్జికల్ ఇంజనీరింగ్ లో ఎంఎస్ పూర్తి చేశాడు. ట్రోంబేలోని భాభా అటామిక్ రీసెర్చ్ సెంటర్ లోని మెటలర్జీ విభాగంలో సీనియర్ సైంటిస్ట్ గా తన వృత్తిని ప్రారంభించాడు, అయితే తరువాత మెటలర్జికల్ ఇంజినీరింగ్ ప్రొఫెసర్ గా బనారెస్ హిందూ యూనివర్సిటీకి మారాడు. ఇండియన్ ఇన్స్టిట్యూట్ ఆఫ్ టెక్నాలజీలో విశిష్ట ప్రొఫెసర్ టాటా చైర్, ఖరగ్ పూర్ వారి మెటలర్జికల్ ఇంజనీరింగ్ విభాగంలో, జెనా కౌన్సిల్ ఫర్ సైంటిఫిక్ అండ్ ఇండస్ట్రియల్ రీసెర్చ్ (సిఎస్ఐఆర్) (1972) రీజనల్ రీసెర్చ్ లేబొరేటరీ (ఆర్.ఆర్.ఎల్) డైరెక్టర్ గా సిఎస్ఐఆర్ (1986) డైరెక్టర్ జనరల్ గా పనిచేశారు. అతను రెండు విదేశీ విశ్వవిద్యాలయాలలో సీనియర్ విజిటింగ్ ప్రొఫెసర్ గా కూడా ఉన్నాడు, పొంటిఫికల్ కాథలిక్ యూనివర్సిటీ ఆఫ్ రియో డి జనీరో, బ్రెజిల్ టోహోకు విశ్వవిద్యాలయం, సెండాయ్, జపాన్. సహజ వనరుల అభివృద్ధి ఫౌండేషన్ మాజీ అధ్యక్షుడు అయిన జెనా ఇన్స్టిట్యూట్ ఆఫ్ అడ్వాన్స్డ్ టెక్నాలజీ అండ్ ఎన్విరాన్మెంటల్ స్టడీస్ అధ్యక్షురాలిగా ఉన్నారు, మైనింగ్ ఖనిజ ప్రాసెసింగ్, వ్యర్థాల నిర్వహణ నీటి వనరుల నిర్వహణ భౌతిక అభివృద్ధి రంగాలలో సాంకేతిక కన్సల్టెన్సీ శిక్షణను నిమగ్నమైన సంస్థ.
వారసత్వం
పి.కె. జెనా పరిశోధన, ఖనిజాలు ఖనిజాలను అప్ గ్రేడ్ చేయడం, పారిశ్రామిక వ్యర్థాల నుండి లోహపు విలువలను రికవరీ చేయడంపై దృష్టి సారించింది స్లైమ్ నుండి బొగ్గు జరిమానాలను తిరిగి పొందడానికి పద్ధతులను అభివృద్ధి చేసింది, టైలింగ్స్ నుండి ఇనుప విలువలు తక్కువ గ్రేడ్ ఇనుము మాంగనీస్ ఓర్లను బెనిఫికేషన్ చేస్తుంది. నియోబియం, టాంటలం, వనాడియం, టంగస్టన్ మోలిబ్డెనం కొరకు మెటాలోథెర్మిక్ తగ్గింపు ప్రక్రియలను ఆయన అభివృద్ధి చేసినట్లు సమాచారం. అతను నాన్ ఫెర్రస్ ఆర్సెస్ క్లోరైడ్ మెటలర్జీ నికెల్, కోబాల్ట్, కాపర్, సీసం, జింక్, వెనాడియం మాంగనీస్ వెలికితీత రంగాలలో కూడా సహకారం అందించాడు. అతని పరిశోధనలు నూతన వ్యర్థాల నిర్వహణ ప్రక్రియలతో పాటు పారిశ్రామిక మైనింగ్ వ్యర్థాల నుండి విలువ రికవరీ ప్రక్రియలను అభివృద్ధి చేయడంలో సహాయపడ్డాయి. అతని పరిశోధనలు 240 ప్రచురించబడిన పరిశోధనా పత్రాలలో డాక్యుమెంట్ చేయబడ్డాయి. అతను 55 పేటెంట్లను కలిగి ఉన్నాడు.
భువనేశ్వర్ లోని ఇనిస్టిట్యూట్ ఆఫ్ ఫిజిక్స్, ప్లానిటోరియం అండ్ సైన్స్ సెంటర్ స్థాపనలో జెనా సహకారం నోట్ చేయబడింది దాని వ్యవస్థాపక చైర్మన్ గా ఉన్నారు. భువనేశ్వర్ లోని నేచురల్ రిసోర్సెస్ డెవలప్ మెంట్ ఫౌండేషన్ (ఎన్ ఆర్ డిఎఫ్) వ్యవస్థాపక అధ్యక్షుడిగా కూడా ఆయన భువనేశ్వర్ లోని ఇనిస్టిట్యూట్ ఆఫ్ అడ్వాన్స్ టెక్నాలజీ అండ్ ఎన్విరాన్ మెంటల్ స్టడీస్ (ఐఏటీఈఎస్) వ్యవస్థాపక చైర్మన్ గా ఉన్నారు. 2010లో ప్రారంభమైన జర్నల్ ఆఫ్ సస్టైనబుల్ ప్లానెట్ ఆఫ్ ది ఐఎటిఈఎస్ అనే త్రైమాసిక జర్నల్ కు వ్యవస్థాపక ఎడిటర్ ఇన్ చీఫ్ గా ఆయన వ్యవహరించారు.
అవార్డులు, గౌరవాలు
జెనా ఇండియన్ అకాడమీ ఆఫ్ సైన్సెస్ ఇన్స్టిట్యూషన్ ఆఫ్ ఇంజనీర్స్, ఇండియా ఎన్నికైన ఫెలో ఇండియన్ ఇన్స్టిట్యూట్ ఆఫ్ మెటల్స్ ఫెలో. అతను జీవిత సభ్యుడు ఇండియన్ సైన్స్ కాంగ్రెస్ అసోసియేషన్ మాజీ అధ్యక్షుడు, ఒరిస్సా ప్లానింగ్ బోర్డు మాజీ సభ్యుడు ఒరిస్సా బిగ్యాన్ అకాడమీ మాజీ అధ్యక్షుడు.
జెనా 1969 లో ఇండియన్ ఇన్స్టిట్యూట్ ఆఫ్ మెటల్స్ నుండి జాతీయ మెటలర్జిస్ట్ అవార్డును 1977 లో భారత ప్రభుత్వం నుండి పద్మశ్రీ పౌర గౌరవాన్ని అందుకుంది. ఫెడరేషన్ ఆఫ్ ఇండియన్ ఛాంబర్ ఆఫ్ కామర్స్ అండ్ ఇండస్ట్రీస్ అవార్డు (1982), ఇనిస్టిట్యూషన్ ఆఫ్ ఇంజనీర్స్ (ఇండియా) అవార్డు (1998), ఒడిషా బిగ్యాన్ అకాడమీ సీనియర్ సైంటిస్ట్ అవార్డు (1999), బిహెచ్ యు విశిష్ట సేవల అవార్డు (2008), టైమ్స్ ఆఫ్ ఇండియా థింక్ ఒడిషా లీడర్ షిప్ అవార్డు (2010), రాజీవ్ గాంధీ ప్రొఫెషనల్ అవార్డు (2012) ఇండియన్ ఇనిస్టిట్యూట్ ఆఫ్ ఇంజనీరింగ్ సైన్స్ అండ్ టెక్నాలజీ, షిబ్ పూర్ విశిష్ట శాస్త్రవేత్త అవార్డు (2012). రావెన్ షా కెమిస్ట్రీ పూర్వ విద్యార్థుల సంఘం, రావెన్ షా విశ్వవిద్యాలయం (2008) ఇన్స్టిట్యూట్ ఆఫ్ మినరల్స్ అండ్ మెటీరియల్స్ టెక్నాలజీ నుండి కూడా జీవితసాఫల్య పురస్కారాలను అందుకున్నాడు.
మూలాలు
వర్గం:శాస్త్రవేత్తలు వర్గం:భారతీయ శాస్త్రవేత్తలు వర్గం:పద్మశ్రీ పురస్కార గ్రహీతలు